Tots els camins porten a Romania: d’agost 2008\n"Lleida és l'escenari ideal per una novel·la negra"\nTots els camins porten a Romania (Pagès) és el debut en el gènere de la novel·la negra del lleidatà Ramon Usall, impulsor de l’editorial El Jonc i un dels caps de llista de la CUP de Lleida, que va obtenir uns resultats més que dignes a les darreres eleccions municipals.Devorador dels mítics llibres de coberta groga de la Cua de Palla –col·lecció pionera del gènere de la novel·la negra catalana-, Usall explica les peripècies de Rafel Rovira, un detectiu privat amb despatx al carrer Cavallers de Lleida, exmilitant de l’MDT i amb una devoció musical especial pels Desperdicis Clínics.\n-Un detectiu exmilitant de l'MDT a qui apassionen els Desperdicis Clínics... T'has inspirat en algun personatge real?\nS’acostuma a dir que tota literatura és, en certa forma, autobiogràfica i no crec que el llibre que ens ocupa en sigui una excepció. Qui el llegeixi, i em conegui, deduirà fàcilment que el detectiu Rafel Rovira és un alter ego del seu creador. No vaig ser de l’MDT durant els anys 80, ni vaig poder escoltar en directe als Desperdicis, bàsicament per una qüestió generacional, però és evident que aquests són dos referents, en àmbits diversos, que m’han marcat, que han deixat empremta.\n-Per què Lleida com a escenari de l'aventura del detectiu Rovira? Que té d'especial la ciutat per la novel·la negra?\nI per què no? Suposo que hi ha una certa voluntat de demostrar que Lleida és un escenari tan bo com qualsevol altre per desenvolupar-hi una trama negra. De vegades, des de comarques tenim un cert complex d’inferioritat que aquesta novel·la vol trencar. Lleida, i el seu barri antic, que és on el detectiu Rovira té el seu despatx, són un escenari perfecte per desenvolupar-hi una novel·la de gènere negre. Ara, la lleidatanitat que se’n desprèn no ha de ser entesa des d’un punt de vista localista. Vivim en un món global i és per això que les desventures d’en Rafel Rovira l’acaben conduint, com el títol del llibre indica, fins a Romania. Per què no pot un detectiu lleidatà emular les gestes dels grans noms d’aquest gènere?\n-Per què tots els camins acaben conduint cap a Romania?\nEl cas que provoca que provoca que les gestes d’en Rafel Rovira es converteixin en matèria literària és la investigació de la misteriosa mort d’en Florian Grigore, un jubilat romanès d’inconfessables passions i de devotes conviccions marxistes-leninistes. Lligant amb aquesta idea de globalitzar l’àmbit d’actuació del detectiu, el cas acabarà portant-lo a Romania. Un país que permet interessants llicències literàries ja que ha tingut una història recent molt convulsa. De fet, l’obra vol ser també una reflexió sobre el socialisme real, sobre el regnat tirànic dels Ceaucescu i sobre les misèries de la transició al capitalisme. Tot això, en un escenari com Bucarest, una ciutat preciosa, coneguda, a principis del segle XX, com el París de l’Europa de l’Est.\n-La novel·la carrega contra els discursos tremendistes dels mitjans de comunicació sobre la immigració. Realment és tan distorsionador el discurs dels mitjans sobre el tema? I ho hés més en la premsa local?\nTots els camins porten a Romania beu d’una tradició dins la novel·la negra que pretén fer crònica social alhora que fa literatura. Parlar de qüestions socials, polítiques, culturals... al mateix temps que planteja una intriga negra. Aquesta idea permet que, entre moltes d’altres reflexions, l’obra es plantegi de forma crítica l’exercici del periodisme, sovint excessivament sensacionalista, menys lliure del que a priori podríem pensar. La tirania del mercat és, potser, la pitjor de les tiranies. Més que l’alarmisme sobre la immigració, la reflexió que l’obra conté va més aviat orientada a qüestionar el servilisme del periodisme, centrat de forma especial en la premsa local ja que és la realitat més propera al detectiu Rovira, que va boig per la Txell Solans, una periodista local.\n-La novel·la negra en català té molta tradició, però darrerament el gènere sembla estancat. Per què?\nLa llengua catalana ha donat grans autors de gènere negre. Manuel de Pedrolo, Joan Fuster, Ferran Torrent o Andreu Martín en són alguns exemples ben coneguts, però hi ha força més autors que han contribuït a consolidar la novel·la negra a casa nostra, que compta també amb molt bones traduccions dels grans autors del gènere. Com en tot, però, al gènere negre català li falta normalitat, pateix els mateixos mals que tota la indústria cultural del país. Falten col·leccions específiques (com enyorem la mítica Cua de Palla que dirigí inicialment Pedrolo) que ajudin a descobrir i estendre el gènere.\nEntrevista de Roger Palà\nPublicada al setmanari de comunicació Directa, núm. 103, el 23 de juliol de 2008.\nPublicat per RAFEL ROVIRA a 15:28 Cap comentari:\nPublicat per RAFEL ROVIRA a 15:15 Cap comentari:\nEl termòmetre treia fum, enfeinat com estava en indicar una temperatura que no parava de créixer. Era un dia de mitjans d’un dels darrers juliols del segle XX, a Lleida hi queia un bat de sol terrible, i només els llangardaixos s’aventuraven, aquell migdia, a trepitjar els carrers de la ciutat.\nEn Rafel Rovira seia al menjador familiar, davant d’un exquisit empedrat, tot esperant l’arribada d’un sublim cap i pota amb samfaina. No era el plat més adient tenint en compte la climatologia, però sa padrina paterna s’havia entestat en fer-li degustar la seva major especialitat culinària, una voluntat a la qual el nét, per bé que ja granadet, no podia oposar-se.\nHi havia festa grossa aquell dia de juliol a cal Rovira. Tot just feia un parell de dies que en Rafel havia conegut la nota de Psicopatologia criminal i forense, la darrera assignatura que li faltava aprovar per convertir-se en llicenciat en Criminologia. L’aprovat justet que havia obtingut feia d’ell un nou criminòleg. La padrina, que uns anys enrere ja havia celebrat que el nét s’hagués convertit en “abogat”, bé, en llicenciat en Dret que precisava en Rafel, s’atreví a preguntar mentre atacava el cap i pota:\n-I ara què faràs, Rafel, xiquet?\nLa pregunta de l’anciana obrí la caixa dels trons.\n-Padrina, estic tramitant la llicència de detectiu privat. Al setembre ja em tindràs investigant...\nLes paraules del nét sacsejaren la padrina, el cap i pota, la samfaina i el vi de Raïmat que amania el dinar. Els pares d’en Rafel miraven a terra, el seu germà somreia divertit mentre l’àvia s’exclamava:\n-Detectiu privat? No podries buscar-te una feina normal? Metge, “abogat”, mestre, si m’apures... Però detectiu privat... Ai, mareta meua, quin disgust!\nLa padrina començà a murmurar. Resava el rosari. En Rafel continuà explicant els seus plans de futur aliè a les invocacions divines de la matriarca del seu clan familiar.\n-Ja tinc pràcticament a punt un despatxet per atendre els clients al carrer Cavallers.\nSi la menció de la seva intenció de convertir-se en perdiguer havia sobresaltat la padrina, allò ja va revoltar tota la família, menys el germà petit que contemplava l’escena com qui assisteix a la representació d’un vodevil.\nLa mare, que fins aleshores havia intentat calmar la padrina, s’alineà amb la sogra tot dient:\n-No has trobat cap lloc més ronyós?\nLluny de posar pau, son pare i la matriarca dels Rovira afegiren llenya al foc. Que si no tens coneixement, que si et moriràs de gana, que si aquell carrerot està ple de drogoaddictes, de fulanes, de pervertits, de gent de mal viure... Eren una família progre, i és per això que no afegiren a la llista de pobladors d’aquell carrer els que bona part de la gent hagués citat en primer lloc: negres, moros i gitanos.\nDecidit a no acoquinar-se davant l’oposició familiar, en Rafel passà al contraatac:\n-Si tothom pensés com vosaltres ja hauríem perdut el Casc Antic... Què no ho veieu que Cavallers és un dels carrers més preciosos de Lleida?\nLa família assistia al·lucinada a les explicacions d’en Rafel. Tot i així, ell continuava:\n-És l’essència de la història de Lleida. El camí que ja des de la Ilerda romana unia la Via Augusta amb l’acròpoli situada al turó. Un carrer màgic, el del Peu del Romeu. Un carrer de mercaders, de menestrals, de pagesos i de jornalers... De gent del poble!\nMalgrat que el discurs semblava après, a son pare li cridaren l’atenció les paraules d’en Rafel.\n-Ai coi, i així per què es diu carrer Cavallers?\nEl jove sentia que començava a guanyar la batalla. L’interès patern per la història del carrer avançava un possible canvi en la correlació de forces del dinar familiar.\n-A partir del segle XVI començaren a traslladar-s’hi famílies de llinatge noble que van anar substituint els seus pobladors més humils. És quan s’hi van instal·lar els Alzamora o els Marañosa... La gent va començar a parlar del Cap i del Peu del Romeu, que és com es deia el carrer abans, com el carrer dels cavallers... D’aquí en ve el nom.\nLa mare s’entendrí. El seu fill no canviaria, sempre lliurat a les causes perdudes.\n-Rafel, d’acord que cal preservar el Casc Antic, que cal salvar Cavallers... Tot el que tu vulguis... Però vols dir que això no és feina de la Paeria?\n-Segurament. Però jo no he trobat millor lloc on instal·lar-me. On creus que estaré millor que entre el Peu del Romeu, l’Oratori dels Dolors, l’antic convent de dominics del Roser, o l’església, per cert horrible, de Sant Andreu... Nostre senyor em tindrà ben protegit!\nEn Rafel apel·lava a la fibra religiosa materna per guanyar el combat familiar. Per acabar-ho d’adobar, i intentar fer cedir la família en la metafòrica batalla, apel·là a la lleidatanitat.\n-Cavallers és el centre de Lleida. On hi havia l’antic Principal, el cafè Royal, els cines Victòria, Granados i Catalunya. Era el Montmartre i el Pigalle lleidatà. Hi convivien beates i pervertits, capelles i oratoris i sessions calentotes de cinema de “destape”. És la història viva de Lleida, és la nostra memòria...\nEl pare, veient que la retòrica d’en Rafel el portava a un sentimentalisme on li seria fàcil guanyar el combat dialèctic, exclamà:\n-No, si ara ens voldràs convèncer que el carrer Cavallers és el centre del món...\n-Mai tant –respongué ràpid en Rafel– Tothom sap que el centre del món és l’estació de trens de Perpinyà. Ja ho va dir Dalí i ho certifica el cafè que hi ha just al costat, el Bar del Centre del Món... Tot i que podria aspirar a rellevar l’estació de Perpinyà, jo em conformo amb que a partir d’ara el carrer Cavallers sigui el centre del meu món...\nAixí va ser. El dinar familiar d’aquell dia calorós de juliol al cal Rovira acabà més o menys bé gràcies als deliciosos pastissets de Tortosa que havia preparat la padrina i a l’ampolla de ratafia casolana que son pare guardava per les grans ocasions. Bé pot dir-se que els pastissets i la ratafia van endolcir-los fins al punt d’abandonar la guerra dialèctica i iniciar un animat procés de pau.Tossut com era, en Rafel Rovira acabà convertint-se en perdiguer i obrí la seva oficina al carrer Cavallers. Potser Cavallers no era el centre del món, però esdevingué, des d’aquell instant, l’autèntic centre del seu univers. El que succeí a partir d’aleshores ja és, però, tota una altra història...\nRelat d'estiu publicat al diari Segre, el 2 d'agost de 2008.\nText de Ramon Usall, i il·lustració de Jordi Jové.\nPublicat per RAFEL ROVIRA a 15:03 Cap comentari:


El dia 30 de gener de 2020, l’Organització Mundial de la Salut (OMS) va declarar que la situació en relació amb la malaltia del coronavirus COVID-19 suposava una emergència de salut pública d’importància internacional, que exigia l’adopció de mesures orientades a protegir la seguretat i la salut dels ciutadans, amb la finalitat de contenir la progressió de la malaltia i reforçar el sistema de salut pública.\nEl dia 11 de març de 2020, l’OMS va declarar el coronavirus COVID-19 com a pandèmia.\nAtès el Reial decret 463/2020, de 14 de març, que declara l’estat d’alarma per a la gestió de la situació de crisis sanitària ocasionada pel COVID-19;\nAtès que la situació provocada per la malaltia COVID-19 associada al coronavirus exigeix l’adopció de mesures orientades a protegir la seguretat i la salut dels ciutadans, amb la finalitat de contenir la progressió de la malaltia i reforçar el sistema de salut pública;\nAtès que per raons de salut pública i de responsabilitat ciutadana, resulta necessari evitar situacions de risc de contagi i intentar contenir l'expansió del virus;\nAtès que el Reial Decret-LLei 21/2020, de 9 de juny de mesures urgents de prevenció, contenció i coordinació per fer front a la crisi sanitaria ocasionada pel COVID 19 estableix la necessitat d'evitar aglomeracions en tots els àmbits d'activitat.\nAtès que l’Ajuntament de Ciutadella, mitjançant Resolució d’Alcaldia de dia 28-4-2020, acordà suspendre les festes de Sant Joan de 2020;\nAtesa la previsió de que la resta d’ajuntaments de l’illa també adoptin la mesura excepcional de suspendre els jaleos de les seves festes patronals de l’any 2020;\nAtès que la finalitat d'aquests contractes es precisament proporcionar transport públic a les persones que volen desplaçar a les festes dels diferents pobles de l'illa, i per tant si les festes no se celebren, el Consell Executiu del Consell Insular de Menorca ha acordat, en data 22 de juny de 2020, la suspensió de l'inici de l'execució dels contractes prevista per data 23 de juny del 2020 i la prestació dels serveis de transport públic discrecional de viatgers per carretera en autobús entre els diferents pobles de l’illa de Menorca i els nuclis que celebren les seves festes patronals (Jaleo Bus) durant l’any 2020, en tant en quant les festes dels diferents municipis no es duguin a terme, degut a la crisi sanitari ocasionada pel COVID 19.


El PSUC Viu rebutja la pràctica dels úters de lloguer – PSUC viu\nNotícies i Comunicats Comitè Central El PSUC Viu rebutja la pràctica dels úters de lloguer\nEl PSUC Viu rebutja la pràctica dels úters de lloguer perquè suposa un atac frontal contra els drets de les dones i les nenes, a més de que implica apuntalar la desigualtat i la feminització de la pobresa.\nEl neoliberalisme patriarcal té com a objectiu mercantilitzar la vida de les dones justificant-se en el consentiment i la lliure elecció. Quan no existeix ni consentiment ni lliure elecció, ja que la majoria de dones que accedeixen a aquests contractes son dones que es troben el situacions de vulnerabilitat extrema y de necessitat econòmica, mentre que al majoria de persones que lloguen i compren les seves vides i els seus bebès disposen d’un gran poder adquisitiu.\nAquest sistema ha construït un discurs, amable i altruista, que va calant sutilment a les ments de les persones, a través dels mitjans que estan al servei dels mercaders de vides humanes, han construït un discurs a favor del úters de lloguer, a favor de la mercantilització del cos y de la vida de les nenes i dones pobres del món.\nFer-lo per “altruisme” és un eufemisme que emmascara una pràctica comercial. La quasi totalitat de les dones ho fan per motius econòmics. Els països en els que s’ha desenvolupat més la pràctica del lloguer d’úters son països pobres i on les dones viuen en una situació de major desigualtat.\nDes del PSUC Viu defensem els drets de les dones, sobre tot els de les més pobres, els de la classe treballadora, en un context en el que el masclisme es refon, augmenta la violència contra les dones, la desigualtat sexual i la feminització de la pobresa. La falta de treball i d’una vida digne per les dones és l’origen de la pràctica totalitat de les desigualtats que aquestes patim.\nDes de la dreta neoliberal d’aquest país, hi ha una clara intenció de legalitzar aquesta pràctica de compravenda d’ésser humans i mercantilització del cos de les dones, és un tema que ja està a l’agenda política. Per això, el Comité de Bioetica de España ha elaborat, a iniciativa pròpia, un informe on sol·licita al Govern a promogui a nivell internacional un marc comú regulatori que prohibeixi la celebració dels contractes de gestió en garantia de la dignitat de les dones i les nenes i nens, una practica que a España, actualment, està prohibida per la Llei de reproducció assistida, una sol·licitud que recolzem absolutament. L’informe diu que hi ha moltes raons per rebutjar el lloguer d’úters perquè el que es fa és comprar, convertir les i els menors en un objecte que pot ser comprat. Que el desig d’una persona de tenir un fill és molt lloable i respectable, però aquest desig no és un dret absolut, i no es pot realitzar a costa dels drets d’altres persones.\nLa pràctica del lloguer d’úters comporta una explotació de les dones i de les nens i nens, per això, les i els comunistes del PSUC Viu no permetrem una regulació a aquest respecte. Per al PSUC Viu és una prioritat tombar aquest atac frontal cap a les dones i que suposaria que el feminisme patís un dels pitjors revessos de la seva història.\nOne Thought to “El PSUC Viu rebutja la pràctica dels úters de lloguer”\nagosto 28, 2017 at 6:38 pm\nEstoy de acuerdo con algunas de las conclusiones que el Comitè Central ha descrito en este Comunicado, pero tengo que discrepar de algunas de las aseveraciones, con las cuales, además de no estar de acuerdo, no se corresponde con la realidad, al menos, la que conozco.\nPor ejemplo: «Quan no existeix ni consentiment ni lliure elecció, ja que la majoria de dones que accedeixen a aquests contractes son dones que es troben el situacions de vulnerabilitat extrema y de necessitat econòmica»,. Las mujeres que se prestan a esta práctica, en su mayoría no se encuentran, ni en situaciones de vulnerabilidad extrema, ni en necesidad económica.\n«Per al PSUC Viu és una prioritat tombar aquest atac frontal cap a les dones i que suposaria que el feminisme patís un dels pitjors revessos de la seva història». Creo que no es acertado utilizar el término «tombar», ya que estamos hablando de cosas muy serias.\nPorque además de las mujeres que tienen alguna dificultad y/o defecto para poder engendrar hijos, están los matrimonios de homosexuales masculinos, ya que los matrimonios de homosexuales femeninos no tienen, en principio, los mismos problemas y/o reticencias por parte Organizaciones y Partidos Políticos.


La Cuina de l'Olga: RÈMOL AMB PATATES AL FORN\nAquesta recepta de peix feia moooolts anys que no la menjava!!! La feia el meu pare!!!\nL'altre dia vaig anar a comprar peix, vaig veure que tenien rèmol fresc i....em va venir el gust d'aquell plat. Decidit!!\n1 Rèmol mitjà\nSal, oli d'oliva, julivert\n1 gotet de cafè d'aigua (hi podeu barrejar vi blanc)\nTallem a rodanxes les patates, la ceba i els tomàquets (no molt gruixudes!!).\nFem un llit seguint l'ordre següent: patates - tomàquets - ceba - patates. Ho anem salant conforme anem fent el llit.\nTirem un bon raig d'oli d'oliva.\nEmpolvorem amb julivert.\nHo enfornem fins que estigui tot gairebé cuit (180º). Per a que ens quedi sec, podem posar un recipient d'acer inoxidable amb una mica d'aigua a dins del forn.\nTreiem del forn la llanda i col·loquem els talls de rèmol.\nHo enfornem uns 10-15 minuts més, fins que el peix estigui cuit.\nPublicat per La Cuina de l'Olga a 16:32\nAnònim 18 de juliol de 2012 a les 10:31\nBONÏSSIM!!!i...veig que no passes la patata i la ceba primer per la paella,doncs,...encara més fàcil.Mª Assumpció\nLa Cuina de l'Olga (Olga Casanova) 18 de juliol de 2012 a les 16:04\nAssumpció!!!! Més fàcil i.....menys calòric!!!! jejejeejeje.....tot s'ha de mirar!!\nJoaquina 18 de juliol de 2012 a les 21:27\nNo tinc costum de comprar rèmol, però amb aquesta sana i lleugera recepta, m´animaré.. petons,\nLa Cuina de l'Olga (Olga Casanova) 19 de juliol de 2012 a les 0:34\nProva-ho, Joaquina!!! Tu segur que ho superaràs!!!!\nEl cafe de les deu 22 de gener de 2016 a les 19:31\nho fare avui mateix que he comprat Remol fresc gracies.....


Els jutjats de Sabadell, davant del coronavirus: "No podem obrir les finestres. No sé què estem respirant" - Diari de Sabadell\nEls jutjats de Sabadell, davant del coronavirus: "No podem obrir les finestres. No sé què estem respirant"\nL'impacte del coronavirus ha arribat als jutjats de Sabadell. Segons fonts directes, s'han registrat mitja dotzena de casos en funcionariat i personal de justícia, mentre l'activitat judicial i administrativa es manté activa i sense canvis a l'Eix Macià. El Tribunal Superior de Justícia de Catalunya (TSJC) no ha inclòs Sabadell a la llista de partits judicials que podran suspendre i reprogramar activitat judicial, així com limitar l'accés de persones a les dependències judicials.\n"En aquest edifici no podem obrir les finestres. No sé quin aire estem respirant", assenyala una funcionària de la Generalitat en declaracions a aquest diari. Tant el personal, com la Fiscalia i l'advocacia sabadellenca demanen aturar l'activitat davant l'exposició i els riscos que comporta excepte en els casos especialment sensibles, com en els procediments per la via penal i de violència de gènere.\n"No han tancat l'edifici ni es cancelen les vistes i seguim atenent als mostradors com si es tractés d'una circumstància normal", assenyala un altre membre del personal judicial. La Generalitat ha enviat un seguit de recomanacions, al temps que s'han imposat una sèrie de mesures provisionals, com la dispensa en l'ús de togues. A tot això, el Consell General del Poder Judicial (CGPJ) ha denegat la suspensió generalitzada dels assenyalaments judicials i ha deixat la decisió en mans dels jutges, en el cas de Sabadell.\nFront comú per aturar l'activitat\nDes del Col·legi d'Advocacia catalana, al qual s'integren el col·lectiu d'advocats sabadellencs, exigeixen que s'acordi de manera generalitzada a Catalunya la suspensió de les vistes i totes les actuacions judicials. I així ho han traslladat al Tribunal Superior de Justícia de Catalunya (TSJC) i al CGPJ. "La situació és realment excepcional", asseguren i per això calen decisions dràstiques: "En un moment excepcional com el que vivim, el legítim criteri de manteniment de les actuacions processals i jurisdiccionals ha de decaure, necessàriament, davant l’exigència de preservar la salut de tots els operadors jurídics i el dret de defensa". Així, volen parar tota l'activitat durant el març "com a mínim".\nAls advocats, cal afegir les associacions judicials, que en un comunicat conjunt, afirmen que la decisió del CGPJ de deixar la decisió sobre l'activitat judicial "a la discrecionalitat" als magistrats "és irresponsable".\nAixí mateix, les associacions de fiscals també han mostrat el seu rebuig davant l'acord de l'ens judicial i afirmen que ara toquen "criteris clars i generals" amb l'objectiu de protegir la salut pública. Així mateix, els sindicats dels treballadors de Justícia a Catalunya han escrit a la conselleria perquè emprengui mesures preventives per minimitzar l'impacte del coronavirus.\nTemes:Jutjats de Sabadell


Els municipis de la contrada es mobilitzen aquest cap de setmana per reivindicar el 8M – Sa Plaça\nEls municipis de la contrada es mobilitzen aquest cap de setmana per reivindicar el 8M\nAgenda d’actes del Dia de la Dona a sa Pobla, Inca, Alcúdia, Binissalem, Muro, Llubí, Maria, Sineu, Pollença, Lloseta, Consell i Alaró\nAquest cap de setmana i els propers dies dilluns 7 i dimarts 8 es programen a la majoria de municipis els actes centrals del Dia Internacional de la Dona. Després de dos anys marcats per la pandèmia i les restriccions sanitàries, aquesta edició s’anuncia com la del retorn a certa normalitat. S’ha de recordar que varen ser precisament els actes del 8M del 2020 els darrers que es varen fer amb manifestacions a nivell global just abans que la covid fes saltar totes les alarmes i la majoria de països es tancassin per protegir-se del virus.\nA sa Pobla, avui divendres 4 hi haurà un taller a la biblioteca municipal per fer un mural de 4 metres a partir de les 17 h. A les 19 h a sa Congregació es presentarà el llibre ‘Estimada Mirta’ de Maria Escalas. Més tard, a les 20 h a can Soler, s’inaugurarà l’exposició col·lectiva feminista F-ART(ES).\nEl dissabte 5 a les 17h es farà una ofrena floral al monument del pagès i de la pagesa, i el diumenge 6 es farà la 5a cursa per la Igualtat de Gènere. El contacontes ‘Les reines del pati’ omplirà el dilluns a les 17 h a la biblioteca. El dia 8 comença a les 18 h a la plaça Major amb un taller de danses circulars per la igualtat, a les 19 h es farà la lectura del manifest del Dia de la Dona, acompanyat de lectures teatralitzades del grup de teatre d’adults de sa Pobla. També es publicarà el nom de les persones guanyadores del IV concurs de gloses per la igualtat.\nInca presenta també un complet programa d’actes dedicats al 8M. El dissabte 5 comença amb un contacontes del grup d’esplai S’Estornell al casal de joves Sa Fàbrica a les 17 h. A les 20 h al Teatre Principal serà el moment del concert de Marala Simfònic, i també es farà el lliuramentdels reconeixements de l’IBDona.\nEl dilluns 7 s’inaugura al casal Sa Fàbrica l’exposició fotogràfica col·laborativa ‘Les dones de la teva vida’, que restarà oberta fins dia 12. Després de la inauguració es presentarà el calendari ‘Temps de dones, dones en el temps’, organitzat per l’STEI-Intersindical. El dia central, el dimarts 8, a les 11 h a l’ajuntament, es farà la lectura d’un manifest a càrrec del sindicat CCOO i es penjarà la banderola. Hi haurà una paradeta informativa de l’Espai Dona a la plaça d’Espanya, i al museu del Calçat s’ha programat el taller juvenil ‘Les Ventafocs reversibles’. Aquesta jornada s’estrenarà a les xarxes socials del casal de joves Sa Fàbrica el vídeo musical ‘Soy yo’ realitzat per participants d’usuaris dels tallers autogestionats i entitats juvenils.\nA Alcúdia, aquest diumenge 6 a les 11.30 h es farà una xerrada informativa de Caterina Valriu entorn de la dona i la cultura popular a la biblioteca Can Torró. El dilluns a les 19.30 h al local de la Gent Gran serà el moment de ‘Veus de dones’, concert a càrrec de Jaume Rosselló. El dimarts 8 a les 12 h a la Porta des Moll està previst l’acte institucional central d’Alcúdia amb la lectura del manifest a càrrec de dones netejadores. A les 13 h a l’edifici de Can Ramis es presenta l’escultura Patiment, cedida per l’artista Marcos Torandell. L’obra de teatre Tapices Vidal tancarà la jornada a partir de les 20 h a l’Auditori.\nBinissalem ha anunciat pel dimecres 9 ‘Binissalem per la igualtat’ a la plaça de l’església, de les 9 a les 17 hores. A Muro trobam l’acte ‘Despertar del cos’, el dilluns 7 de 18 a 20 h a la sala polivalent de la bibloteca, dirigit a dones majors de 18 anys.\nLa manifestació prevista a Palma el dimarts 8 comptarà amb participació de col·lectius feministes de molts pobles. A Llubí s’anuncia una concentració a la plaça de la Carretera a les 17.45 h per partir amb autocar cap a Ciutat. També s’anima a la població a penjar qualque símbol lila al balcó o finestra de casa.\nA Maria de la Salut s’ha programat una taula redona el dimarts 4 de març al Casal de Cultura: “Dona Pagesa, passat i futur” on participaran diverses dones que tenen un vincle amb el món rural i que aportaran el seu testimoni. Participaran Marga Morey (cooperatives agroalimentàries de Sóller), Esperança Mora (cooperatives agroalimentàries de Porreres), Tyffany Blackman (Aubocassa oli) i Francesca Bergas, cuinera i de família pagesa de Maria de la Salut.\nA Sineu el dimarts 8 a les 18 h es fa el segon passeig ‘Sineu en clau de dona’, organitzat per Dones d’Arrel de Sineu. L’endemà, s’ha programat el contacontes ‘La pingüina viatgera’ de La Fornal Espectacles.\nEl cicle ‘Mes de la dona’ de Pollença s’inicia avui a les 19.30 h a Can Bum amb ‘Escape Room, escapant del patriarcat’. Dissabte 5 al club nàutic del Port a les 14.30 s’organitza una regata femenina. Ràdio Pollença se suma al 8M aquest dilluns 7 a les 11 h amb un programa del projecte maternitat a Senegal del Fons Mallorquí de Solidaritat. El Dia de la Dona a les 12 h es farà l’acte institucional de Pollença a l’Escalonada del Calvari, amb la lectura del manifest a càrrec de les treballadores de la Residència.\nEl programa d’activitats de l’ajuntament d’Alaró inclou el partit setmanal de l’equip femení de la UE Alaró, que es disputarà el diumenge 6 contra el Porto Cristo a partir de les 16.30h. El divendres 4, al casal de Son Tugores s’ha programat una xerrada per tractar el tema de l’esport amb perspectiva de gènere, a càrrec de l’esportista Bel Calero Garau.\nUna exposició dedicada a les ‘Dones excepcionals en el camp de l’educació’ és un dels actes destacats del programa que l’ajuntament de Lloseta organitza en el marc del Dia Internacional de la Dona. La mostra es podrà visitar del 7 al 14 de març a la biblioteca municipal. El primer acte commemoratiu es farà el dissabte 5 de març a partir de les 16h, amb una caminada per la igualtat amb punt de sortida i arribada a la plaça d’Espanya. Allà hi haurà una paradeta de l’alumnat de 6è de primària del CEIP Es Puig. El mateix dia 5 a les 20h s’ha programat l’espectacle teatral i de cinema Radiofèmina amb la companyia Disperses, al Teatre de Lloseta. El dia 8 hi haurà una vetlada de Teatre de barra al bar Bestard i el bar Toni.\nA Consell dia 8 a les 18h a la biblioteca municipal: Contacontes infantil amb ‘Una cistella plena d’històries violetes’, a càrrec de Rosa Bonnín. I dimecres 9, espectacle musical familiar a Cas Txeco amb ‘(A)LES La fada despistada i els Somiatruites (18 h).\nEn aquest article:Alcúdia, Binissalem, Consell, Inca, Lloseta, Llubí, Maria de la Salut, Muro, Pollença, portada, Sa Pobla, Sineu


La Conca de Barberà amenaça amb mobilitzacions davant del retard dels ajuts per la riuada | NacióDigital\nLa Conca de Barberà amenaça amb mobilitzacions davant del retard dels ajuts per la riuada\nEl Consell Comarcal retreu que cap dels governs respon a unes pèrdues milionàries, quatre mesos després de la catàstrofe\nper NacióDigital , 2 de març de 2020 a les 09:34 |\nEl pont vell de Montblanc, encara amb greus desperfectes, quatre mesos després de la riuada de l'octubre | ACN\nLa Conca de Barberà continua esperant els ajuts pels danys de la riuada del 22 d'octubre passat. Moguda per la indignació i la desesperació, la comarca podria recórrer a mobilitzacions com a mesura de pressió. Un extrem que no descarta el president del Consell Comarcal, Magí Trullols, tot i que confia que no s'hagi d'arribar a mobilitzar la ciutadania i sortir al carrer.\n"Estem indignats, totes aquelles promeses s'han quedat en això, en promeses; encara no hem rebut res", lamenta Trullols. Reconeix que cada dimarts consulten el BOE per si s'ha ampliat el decret llei dels ajuts que l'Estat va donar pels aiguats de Múrcia. "No sabem si hi ha intenció d'afegir també el temporal Gloria", apunta Trullols, desconcertat.\nJust divendres passat es va donar a conèixer que la reparació de les destrosses del temporal 'Gloria' costarà més de 50 milions d'euros i que el principal gruix es destinarà a les lleres dels rius. A la Conca de Barberà els danys econòmics es van quantificar en uns 16 milions d'euros en els sis municipis més afectats per la riuada del 22 d'octubre i l'Agència Catalana de l'Aigua (ACA) ja hi ha actuat, amb la neteja de tota la llera del Francolí, a més de facilitar recursos al territori per fer sanejament de les aigües residuals dels pobles cap a una depuradora. "Pràcticament ja ho tenim enllestit, en uns tres o quatre mesos, perquè van quedar afectades les depuradores de Montblanc, l'Espluga i Vimbodí i Poblet", afirma Trullols.\nDes del Consell Comarcal es lamenta que cap dels dos governs, ni català ni espanyol, assumeixi les pèrdues milionàries que ha patit la Conca, quatre mesos després de la catàstrofe, malgrat que, en el seu dia, el territori va rebre nombroses visites d'autoritats. "Estem en contacte amb els delegats d'ambdós governs, però no tenim cap resposta satisfactòria", etziba. Trullols retreu que els municipis es van haver d'afanyar a quantificar danys i que van "fer els deures", però no arriba cap subvenció. "És de sentit comú que s'haurien de rebre com més aviat millor; la immediatesa en situacions com aquesta compta moltíssim perquè els municipis tenen moltes obres a fer, han perdut béns i volen solucionar-ho", conclou.\nFins a l'11 de març de marge\nEls ajuntaments d'aquests municipis fa setmanes que esperen que el Consell de Ministres aprovi l'ampliació del decret que es va fer per la llevantada del setembre a Múrcia i al País Valencià, i que permetria incloure-hi les pèrdues milionàries del temporal a la Conca i al conjunt de Catalunya.\nLa inclusió dels municipis afectats al reial decret ha de passar pel Consell de Ministres -que se celebra cada dimarts- i s'ha de publicar al BOE. És per això que la comarca està constantment consultant el BOE. Sense la publicació al butlletí, els municipis no poden engegar els tràmits per reparar els desperfectes. L'executiu espanyol té de marge, per ampliar el decret, fins a l'11 de març.\nSocietat, mobilitzacions, ajuts, retard, riuada, Conca del Barberà, Tarragona


Impressions sobre 'Carles I sense censura' - Institut Nova Història\nARTICLES » 20-05-2020 | PROJECTE IMPERI UNIVERSAL CATALà\nImpressions sobre 'Carles I sense censura'\nUs oferim les impressions que En Manel Daví ens ha fet arribar sobre el llibre 'Carles I sense censura' d’En Jordi Bilbeny, que ha sortit aquest mes de març del 2020. En Manel Daví desitja un èxit esclatant per al llibre.\nAcabo de llegir Carles I sense censura. L’època de Carles I era, per a mi, bastant fosca, estranya, fins i tot àrida. No imaginava el gran trencaclosques en què, entre uns i altres, van convertir els fets que el llibre intenta aclarir. Poder saber com van anar realment aquells fets, explicats a poc a poc i pas a pas i de manera entenedora i amena, m’ha obert una finestra a un nou paisatge on el regnat de Carles I es veu més clar i més entenedor.\nNo en tinc ni idea del funcionament de la investigació històrica. Intento imaginar la gran feinada que ha de comportar detectar, corregir i adreçar allò que tanta censura ha distorsionat. En aquest cas, deu ser com anar recosint una xarxa o una malla amb molts forats i caps solts per tal que la història torni a girar sobre fets vertaders i per tal que conèixer aquests fets vertaders sigui útil per a tothom: per als investigadors i per als qui no ho som. Per als qui no ho som perquè tenim curiositat i ganes de saber de la manera més veraç possible i sense manipulacions com va ser aquest tros del nostre passat.\nEn Jordi Bilbeny, en aquest llibre –com en d’altres que he llegit d’ell–, aporta gran quantitat de dades i d’informacions obtingudes en múltiples consultes i recerques en documents i arxius i ho fa per tal d’anar rebatent, aclarint i rectificant de manera escrupolosa i fidedigna uns fets que els òrgans censors han adulterat, han canviat i manipulat. Aquests fets, la historiografia oficial els ha recollit i refet per explicar-los a la seva mida i interessos.\nEn Jordi –molts ja ho sabem– està dotat d’una gran capacitat de treball, d’un sentit, d’un olfacte i d’una visió gens comuns. I aquestes qualitats les ha posades al servei de la recerca a l’entorn d’unes èpoques molt concretes del nostre passat. Amb un treball constant, tenaç i persistent, ha anat vestint unes hipòtesis i unes tesis que volen demostrar que el nostre passat va ser molt diferent de com ens l’han explicat fins ara.\nMolts cops m’ha donat la sensació que estava llegint una novel·la de detectius. Potser la millor que he llegit mai. Felicito i agraeixo a En Jordi Bilbeny haver pogut llegir aquests fets —els fets reals i no els inventats— que intenten apropar-nos a la veritat, ens agradi o no, de la nostra història.\nTambé vull agrair i animar els components de l’Institut Nova Història per la feina que esteu duent a terme i també per aquesta mirada diferent i crítica que esteu aportant a la historiografia del nostre país, perquè això a la curta o a la llarga ens beneficia a tots.\nJordi, m’agradaria molt que aquest llibre tingués un èxit esclatant. Te’l mereixes.\nVic, primavera del 2020\nQueden 47 dies\n1. La teoria cíclica de la història\n3. Videu sobre el drac dissecat del Monestir de Montserrat\n4. La imatge del bosc com a origen de l’arquitectura catalana\n5. El sesseig dels primers hispanoamericans i el sesseig dels catalans\n6. Els Bonapart de Mallorca\n7. A les naus d’En Colom s’hi cantava en català\n8. Un principat dellà Xixona esborrat\n9. El primer govern català de les Índies, esborrat per la censura d’estat\n10. Nova Catalunya: una colònia catalana a Amèrica?\n5. Veritat i ficció a la història d’Espanya\n6. La imatge del bosc com a origen de l’arquitectura catalana


154 “Ulaani” – Mr Cansongs\nOctubre 9, 2015 Octubre 9, 2015 Mr. Cansongs3 comentaris\nEn anteriors comentaris realitzats en aquest blog vaig reiterar al Vicent Loscos que li tenia reservada una sorpresa musical. Per fi la tenim aquí. Es tracta, a més, d’un artista no anglosaxó, detall que sé que el Vicent també agrairàs. Sent com és un enamorat de la música d’acordió aquesta és una entrada que no es pot deixar perdre. Es tracta de Kimmo Pohjonen, músic finlandès. Als vuit anys el seu pare li va regalar el seu primer acordió, aprenent a tocar-lo amb l’orquestra de ball de la família. Va créixer tocant música popular finlandesa. Va estudiar folk i música clàssica a l’Acadèmia Sibelius. Més tard es va interessar per maneres altres maneres de tocar l’instrument en diversos indrets. A Texas i Cajun, de Lousiana, amb Flaco Jimenez i Queen Ida, i a Buenos Aires amb el bandoneonista Astor Piazzolla com a referents. Al llarg de la seva carrera ha col·laborat amb diverses formacions i grups de diferents àmbits musicals. Tan el poden escoltar acompanyat del quartet de corda Kronos Quartet, com desmelenant-se amb Trey Gunn i Pat Mastelotto, dos músics vinculats a King Crimson i que segueixen els postulats de Sant Robert Fripp. Com podem veure, tots gent de nivell més que contrastat.\nEstà clar que estem davant d’un virtuós. Més que tocar l’acordió, el que fa Pohjonen és torturar-lo. Una mena de Jimi Hendrix de l’acordió. Resulta prodigiós els sons que n’extreu. Espero les consideracions del Vicent, home que coneix l’instrument, per constatar-ho. Pohjonen és com una esponja. Ho absorbeix tot sense renunciar a res. Des de aires folklòrics a harmonies de la música contemporània. Tradició i modernitat es donen la mà.\nL’acordió sempre ha estat un instrument relegat a tavernes i xerinoles. A taulells llantiats i serrells onejats per la marinada. A conviure entre feres i acròbates sota carpes eventuals. Kimmo Pohjonen l’ha rescatat de la clandestinitat dels antros per dur-lo a l’exhibicionisme dels auditoris. No sabem si per quedar-se, naturalment gràcies al mestratge de Kimmo Pohjonen.\nUlaani és el tema que obre el seu disc Kluster, editat d’any 2002. És un tema que a la seva època va sonar moltíssims cops a Diálogos 3, l’entranyable programa que presentava Ramon Trecet a Radio 3. Al segón enllaç podem disfrutar del concert sencer que Kimmo Pohjonen va realitzar l’any 2001 al festival Jazz Baltica. Realment val la pena.\nacordió, Astor Piazzolla, Diálogos 3, Flaco Jimenez, Jazz Baltica, Kimmo Pohjonen, King Crimson, Kluster, Kronos Quartet, Pat Mastelotto, Queen Ida, Radio 3, Ramon Trecet, Robert Fripp, Trey Gunn, Ulaani, Vicent Loscos\n153 “Paranoid Android”\n155 “Sol d’octubre”\n3 respostes a “154 “Ulaani””\nOctubre 17, 2015 a les 12:36 pm\nHome, gràcies per la referència que em fas, tot això m’agrada; pot ser m’agrada més el Jazz Bàltic, que a estones recorda una mica els cants budistes, altres estones s’endinsa en capricis expressius en un camí que va deixar obert l’invent del sintetitzador, per tornar a semblar un acordió. Ara, crec que en la música hi ha també una certa globalització, de manera que és difícil presentar aquest personatge com a no anglosaxó per fet de ser escandinau d’origen. Actualment hi ha molta expressió musical que és deutora de tot el que han fet uns i altres. Inclús aquest intent que fa com de menjar-se el micro i altres sublims ganyols…, tot ho reconeixem com a “nostrat” o “conegut” en el fons, no costa gens de seguir. Et passo dos enllaços d’acordió, en un ambient més senzill, restaurants o pubs, enlloc d’espectaculars sales de concert. a veure què et semblen:\nOctubre 17, 2015 a les 5:52 pm\nVicent. Segurament tens raó. Avui en dia amb la facilitat amb que arriba la informació d’un cap a l’altre del planeta la puresa és difícil de defensar. Tot està amerat de influències d’aquí i d’allà. Al qualificar al Kimmo Pohjonen de no anglosaxó em referia més que res a que no practica un determinat tipus de música que en aquest blog hi som molt aficionats i ens entestem en divulgar. Si rasquem una mica clar que hi trobarem influències, però com a mínim em sembla una proposta valenta i gens a l’us. Al menys comercialment parlant.\nDels dos enllaços que proposes el primer és de caire festiu. Ben executat. Música d’arrel, sense grans pretensions intel·lectuals però de grans assoliments emotius (emocionar no és el sentit últim de la música…?) El segon és més agosarat. Bona combinació d’acordió i violins, que aconsegueixen registres tímbrics força interessants.\nGràcies per compartir la música i les teves reflexions sempre didàctiques i assenyades.\nangelprincesaminerva ha dit:\nNovembre 6, 2015 a les 2:06 am\nHola, para tocar cualquier instrumento, ciertamente, se quieren no solo talento y perseverancia si no tener mucho arte. La combinación de violín y acordeón son muy buenas. El 1 video me gusto mucho, en el 2 tenes razón creo que se estaba vengando o desahogando, o quizás se quería comprar otro acordeón porque lo torturaba al pobre sin piedad. ☺☺☺


Oficina de Sostenibilitat Local de Burjassot | Espores\nHui us presentem l’Oficina de Sostenibilitat Local de Burjassot. Un poble tot just al costat de València que ofereix un munt d’activitats verdes sense anar massa lluny. Vols un hort? Aprendre a anellar aus? Llogar una bicicleta? Tenen de tot!\nL’Oficina de sostenibilitat local de l’Ajuntament de Burjassot abasta un ampli ventall d’activitats, algunes d’elles molt actives i inspiradores com ara els Horts Socials de Burjassot, el Pla de reintroducció de la figuera Bordissot i les rutes per l’Horta. Comencem per ací, però també tenim a vore amb el sistema municipal de lloguer de bicicletes, l’Agenda 21 local i les activitats de promoció de la sostenibilitat ambiental com les llars verdes, els convenis amb entitats, l’organització d’activitats referides al medi ambient, etc.\nHorts socials de Burjassot\nEls Horts són la “joia” de l’Oficina, on 13 entitats i 87 famílies es troben en un espai de cultiu de vora 9000 m2. Dirigit a la població o col·lectius amb necessitats especials i a la comunitat educativa, es tracta de parcel·les familiars per al cultiu ecològic destinat a l’autoconsum, i es pot accedir a elles mitjançant una sol·licitud a la que cal adjuntar la documentació que acredita la situació econòmica de la família. Amb açò es realitza un barem i es prioritzen les concessions. Quant a les entitats i associacions, es valora la vinculació amb Burjassot i que presenten un projecte prioritari d’ajuda a persones amb pocs recursos o necessitats especials, o amb uns objectius estatutaris clars de difusió i promoció de l’agricultura ecològica o de valors mediambientals.\nHort social a Burjassot. Imatge del facebook de l’Oficina\nEl sistema de reg és a manta i prové de la Real Sèquia de Moncada. Afortunadament, el lloc encara conservava una de les boqueres originals de la sèquia, i, d’esta manera, s’ha pogut reprendre el reg. La parcel·la, fa una dècada aproximadament, es dedicava al conreu de carxofes, després es qualificà sòl urbà i es deixà de treballar. En la mitat de la seua superfície, d’uns 4200m2, començà la construcció d’un pàrquing, omplint de pedres el terra, i per això vam decidir provar amb la mitat del terreny que encara estava amb l’estat en que es quedà després de les carxofes.\nUna vegada fets els treballs de condicionament obrírem el termini per les sol·licituds en novembre de 2012, i l’allau va ser de tal calibre que es feia obligatori ampliar, pel que haguérem de treballar en la part destinada a pàrquing. Amb això arribàrem a la següent convocatòria, al desembre de 2013, i a la superfície de 9000 m2 i les 100 parcel·les actuals.\nActualment, vist el procés de lluny, podem afirmar que el benefici cap a l’usuari d’un hort no és únicament el fet de aconseguir hortalisses de qualitat, si no també l’ocupació del temps lliure, la vida social en els horts i l’aprenentatge d’una forma de cultiu respectuosa amb el medi. Els usuaris troben una ocupació satisfactòria que, a banda d’augmentar l’autoestima, col·labora en l’economia i la salut familiar. Els usuaris han d’organitzar-se en una associació, la qual s’encarrega principalment de pagar el preu del reg a la Real Sèquia de Moncada (únic pagament que cal), i al temps serveix per organitzar activitats en comú com esmorzars comunitaris o jornades lúdiques.\nPla de reintroducció de la figuera Bordissot\nLa figuera Ficus carica var. bordissot és una varietat de figuera i el seu nom deriva del nostre poble. Després de l’estudi realitzat per l’Oficina sobre la situació d’aquesta varietat vegetal, vam poder comprovar que no hi ha cap exemplar actualment al nostre terme municipal. Així sorgeix el projecte de reintroducció, per tal de donar a conèixer aquests arbres, i també per fer efectiva una sèrie de plantacions i un rigorós seguiment dels nous exemplars.\nPlantació de figuera Bordissot al Jardí Botànic de la UV. Imatge del facebook de l’Oficina\nTinguérem la sort de comptar amb un col·laborador de luxe, el biòleg Rafa Gozalvo, que s’ha dedicat a investigar i identificar totes les figueres de Burjassot i rodalies, trobant un exemplar (identificat genèticament) de figuera Bordissot a Bétera. D’ella ha extret esqueixos que hem utilitzat per a les plantacions i que s’han repartit a persones interessades que han acudit a les xarrades que hem organitzat al respecte. Actualment, ja hem plantat vora set exemplars en llocs públics (entre ells el Jardí Botànic de la Universitat de València), i hem repartit molts esqueixos a particulars. La idea és fer un seguiment de les figueres plantades als nostres jardins i seguir plantant, tant com siga possible, dins del marc d’un Pla de reintroducció de la figuera a Burjassot.\nProjecte “Rutes per l’horta”\nL’Oficina també ha dut a terme des de 2011 el projecte de les rutes guiades per l’horta, donat que l’horta de Burjassot és un territori amb molta riquesa i singularitat. Disposem d’elements patrimonials arquitectònics com alqueries, barraques, cases de llauradors, les sèquies de Tormos i de Moncada, el Pouet, el partidor de les llengües de Burjassot-Alborgí o el Molí de la Sal (BIC).\nRuta per l’Horta. Imatge del facebook de l’Oficina\nLes rutes guiades han fet que molta gent puga gaudir d’un paisatge i un entorn que, en molts casos, ni tan sols coneixia. L’objectiu passa per començar a donar respostes a les demandes de part de la ciutadania, però també obrir els ulls a l’altra part trencant la incomunicació del poble amb la seua horta. Així, es tracta de permeabilitzar les “infraestructures barrera” donant a conèixer els punts de pas i, literalment, dirigir als ciutadans cap a elles, obligant a travessar-les per a conèixer un patrimoni pràcticament únic en el món, aprendre d’ell com van aprendre els nostres majors i aconseguir comprendre la importància de la seua supervivència per a tots nosaltres.\nAnellament d’aus. Imatge del facebook de l’Oficina\nLa idea és la creació d’una sèrie de rutes temàtiques per l’horta de Burjassot. Inicialment, es va començar per oferir-ne cada dos o tres setmanes durant tot un any, amb diferents temàtiques com patrimoni hidràulic, cultius tradicionals, ciclo-rutes, etc. Este any, hem incorporat una novetat: les rutes ornitològiques, que van acompanyades d’unes jornades d’anellament d’aus al Parc de l’Eixereta de Burjassot.\nburjassot ciència ciutadana conservació horts urbans medi ambient oci verd patrimoni cultural rutes societat sostenibilitat\nOficina tècnica municipal de l'Ajuntament de Burjassot encarregada del medi ambient, paisatge, agenda 21 i participació ciutadana.


Francesc Mercadé: d’octubre 2006\nat dissabte, d’octubre 28, 2006 3 comentaris:\nPublicat al Punt 25-10-2006 -> El problema és la filtració, no la gestió\nA causa de la filtració d'un informe intern de l'Ajuntament de Torredembarra, que fa referència a la gestió dels fons Feder per part del grup ecologista GEPEC, des de l'Alternativa Baix Gaià volem fer les següents consideracions:\n1) Des de l'Alternativa Baix Gaià, condemnem la filtració a la premsa de l'informe sobre la gestió dels fons Feder.\n2) Donem total suport al GEPEC en aquest assumpte i donem fe de la seva bona feina i de la gestió de les subvencions rebudes.\n3) Donem fe de la seva feina tenaç i altruista durant 21 anys damunt del terreny. La seva feina supera amb escreix les tasques encomanades per l'administració amb les subvencions rebudes. Creiem que la seva tasca sobre l'espai protegit és bona i positiva.\n4) Condemnem la publicació de l'informe feta per una publicació gratuïta local. No ens sembla que sigui la manera d'arreglar problemes. Creiem que la motivació de tot plegat no és altre que la seva lluita, que compartim, contra Muntanyans II.\n5) Alhora, també donem la nostra confiança i suport al treball de la tècnica de Medi Ambient de l'Ajuntament de Torredembarra, Elisenda Forès, que ha actuat sempre amb total independència de criteri i excel·lent professionalitat.\n6) Donem suport finalment a la constitució d'una comissió d'investigació, al si de l'Ajuntament de Torredembarra, per tal d'aclarir els fets que s'imputen al GEPEC i retornar el bon nom d'aquesta entitat, aclarir i depurar responsabilitats cap a la persona o persones que hagin filtrat aquest document intern.\nat dimecres, d’octubre 25, 2006 Cap comentari:\nat dilluns, d’octubre 23, 2006 Cap comentari:\nat diumenge, d’octubre 22, 2006 Cap comentari:\nat dijous, d’octubre 19, 2006 Cap comentari:\nat dimarts, d’octubre 17, 2006 1 comentari:\nAvui faig proves de video. He parlat amb el Lluís per veure com s'ho havia fet per publicar el seu video. He aprofitat per fer una recerca a YouTube, i amb la vènia del amics de l'Alt Gaià (Vilabella), enreprodueixo un d'ells. La propera prova serà pujar-ne algún del nostre.\nAvui comença la campanya electoral, us recomano que doneu un cop d'ull a ConfidencialCAT, el video de CiU. A mi m'ha agradat força. No sé què petenen, però és d'un Made in FAES, que mata...\nat diumenge, d’octubre 15, 2006 Cap comentari:\nat dimarts, d’octubre 10, 2006 1 comentari:\nat dilluns, d’octubre 09, 2006 Cap comentari:\nat divendres, d’octubre 06, 2006 Cap comentari:\nat dimarts, d’octubre 03, 2006 1 comentari:\nat diumenge, d’octubre 01, 2006 1 comentari:


Moren 6 persones amb coronavirus a Lleida les darreres hores - Teleponent\nInici Coronavirus Moren 6 persones amb coronavirus a Lleida les darreres hores\nMoren 6 persones amb coronavirus a Lleida les darreres hores\nA Catalunya segueixen pujant les dades epidemiològiques, amb 25 ingressats més (1.431) i un crític més (411). Es declaren 601 nous casos de coronavirus i 20 morts\nSegons informa Salut al seu balanç diari, a la regió sanitària de Lleida hi ha acumulats 30.609 casos confirmats de coronavirus per PCR/TA, 91 més. Són 31.646 si es tenen en compte totes les proves.\nUn total de 594 persones han mort per coronavirus des de l’inici de la pandèmia, 6 més que fa 24 hores. Entre el 12 i el 18 de març es va notificar 3 defuncions, 2 la setmana anterior. Hi ha 38.540 vacunats de la primera dosi, 1 més, i 20.328 de la segona, 27 més.\nLa velocitat de propagació de la covid-19 a Catalunya, l’Rt, puja una centèsima i se situa en 1,06. El risc de rebrot també incrementa, ho fa 3 punts, fins a 201, segons el darrer balanç del Departament de Salut.\nEn paral·lel, la incidència a 14 dies puja molt lleugerament de 190,14 a 190,45. S’han declarat 601 nous casos confirmats per PCR o TA, amb un total de 540.999. El 5,15% de les proves de la darrera setmana ha donat positiu. S’ha informat de 20 noves morts i el total és de 21.148 en tota la pandèmia. Hi ha 1.431 pacients ingressats als hospitals, 25 més, i 411 persones a l’UCI, una més que fa 24 hores. Hi ha 663.988 vacunats amb la primera dosi (+10) i 344.912 amb la segona (+178).\nArticle anteriorDenuncien que s’incompleix l’obligatorietat de facilitar allotjament als temporers\nArticle següentEls Comuns volen dimissions de JxCat a la Diputació de Lleida


La Generalitat recomana no sortir de casa a 100.000 veïns de l'Hospitalet - Empordà\nLa Generalitat recomana no sortir de casa a 100.000 veïns de l'Hospitalet\nEs tracta de les zones de la Torrassa, Florida i Collblanc La Regió Metropolitana Sud suma 129 nous contagis, dades que alerten el Govern\nLa consellera Alba Vergés en roda de premsa a l'Hospitalet. acn\nEl Govern vol reduir l'activitat social als barris de la Torrassa, Florida i Collblanc de l'Hospitalet de Llobregat per intentar controlar el rebrot de contagis de covid-19 detectats en els darrers dies, una mesura que afecta 100.000 veïns\nEn una reunió a tres bandes entre l'Ajuntament i els departaments de Salut i Interior realitzada ahir a la tarda, es va decidir ordenar el tancament d'espais culturals, com teatres i cinemes, així com de gimnasos o discoteques. També es torna a limitar fins a un màxim del 50% l'aforament interior a bars i restaurants i es prohibeixen les reunions de més de deu persones. Vergés també va demanar als veïns de la zona nord de la ciutat que baixin el nivell d'activitat social i només surtin de casa per causes imprescindibles, com anar a treballar, al metge o a comprar. El Govern va emetre aquestes recomanacions després de mostrar-se «alertat» per les dades de covid-19 a la ciutat. «És una situació complicada; ens han alertat les dades», havia avisat ahir al matí la portaveu del Govern, Meritxell Budó. La Regió Metropolitana Sud va sumar ahir 129 nous casos respecte a l'últim balanç. Això són 100 més respecte a les dades de dilluns.\nLa Generalitat va ordenar ahir el confinament de les residències de gent gran de l'Hospitalet i Cornellà de Llobregat davant l'increment de contagis per covid-19. Fonts de tots dos municipis han informat que van rebre la notificació del Departament de Salut -junt amb Sitges- aquest diumenge. D'aquesta manera, han quedat suspesos els nous ingressos, les visites de familiars i les sortides dels interns.\nMalgrat tota aquesta situació a Barcelona, l'Hospitalet i el Segrià, Budó va descartar per complet demanar cap tipus d'ajuda a l'Estat. «Ahir mateix, el ministre Salvador Illa deia que les competències són de la Generalitat. Com que des de la Generalitat estem treballant i prenent les mesures que creiem, no entenc la necessitat de demanar ajuda no sé on», va sentenciar.


Tèbia rebuda a Venècia de la pel·lícula "Eva" dirigida pel català Kike Maíllo\nLa pel·lícula "Eva", del director català format a l'ESCAC Kike Maíllo, s'ha projectat aquest dimecres fora de concurs al Festival de Cinema de Venècia, abans d'inaugurar el pròxim Festival de Sitges. "Eva" és un drama robòtic inspirat en la ciència-ficció dels anys 70 i està protagonitzada per l'actor Daniel Brühl. La cinta en la seva primera projecció ha tingut una tèbia acollida, amb breus aplaudiments al final de la sessió. "Eva" s'estrenarà a casa nostra el 28 d'octubre i promet ser un dels èxits d'aquesta tardor.\n07/09/2011 - 19.15 Actualitzat 07/09/2011 - 22.26\nTot i no haver provocat reaccions gaire intenses a la "Mostra", el director Kike Maíllo s'ha mostrat "il·lusionat de poder presentar la seva pel·lícula en un aparador tan important com és Venècia, segons ha explicat en declaracions a "El matí de Catalunya Ràdio".\nMaíllo ha definit la seva "opera prima" com una "ciència-ficció amb una història de sentiments al darrere". "La pel·lícula tracta d'esbrinar com és el personatge de l'Àlex, (el protagonista) per què es mostra tan rebel i com busca aquesta mateixa rebel·lia en els seus robots", ha continuat Maíllo, que ha explicat que al final, "la ciència-ficció de la nostra pel·lícula és una coartada per poder explicar què som".\nEl director Sergi Belbel, un dels guionistes d'"Eva", ha destacat el talent de Maíllo, sortit de l'ESCAC i de la nova fornada de joves cineastes. Belbel ha dit que en veure la pel·lícula s'ha sentit "un privilegiat" per haver-ne format part i ha expressat que sent "admiració pel jovent d'aquest país". Belbel ha dit que la pel·lícula de Maíllo pot passar per un film de Steven Spielberg".\n"Eva" està protagonitzada per Daniel Brül, Lluís Homar, Marta Etura i la nena Claudia Vega. S'estrena als nostres cinemes el 28 d'octubre.\nD'altra banda, a Venècia també es presenta a concurs durant aquesta jornada "El último día de la tierra", del novaiorquès Abel Ferrara.\nCinema català a la mostra de Venècia


Biblioteca oberta – Biblioteca Montserrat Roig\nDes del dimarts 2 de juny la biblioteca obre les seves portes i reprèn part dels seus serveis. En aquesta primera etapa de reobertura gradual s’obre el servei de préstec i es posa en funcionament la bústia de retorn.\nL’horari d’obertura, amb servei de préstec, retorn i atenció a l’usuari, és\nPréstec de documents. Com que no es pot accedir a la col·lecció, et recomanem que, abans de venir, demanis els documents. Et donarem dia i hora per recollir-los, així, quan vinguis, els tindràs preparats per endur-te’ls. Fes la teva petició per correu electrònic (b.st.feliull.mr@diba.cat) o per telèfon (93 685 01 86). Properament s’habilitarà un formulari online per poder fer les peticions des del blog.\nQuè NO pots fer a la biblioteca?


EL PETIT DE CAL ERIL – Konvent Agenda\nby Konvent PuntzeroPosted on 30 de agosto de 2021 30 de agosto de 2021\n1 vino 1 disco 1 exposición –\nVICTÒRIA VINS GIRONELLA –\nJueves 2 de septiembre 2021- 20h\nPRESENTACIÓ EN EXCLUSIVA DE N.S.C.A.L.H (No sabràs com acabarà la història) d’El Petit de Cal Eril\nEl Petit de Cal Eril presenta en exclusiva a Victòria Vins de Gironella, el vi que acompanyarà el disc N.S.C.A.L.H (No sabràs com acabarà la història). Escoltarem en primícia el nou vinil del grup i estrenarem l’exposició Música Callada de Marc Cuscó, a partir de l’obra poètica d’El Petit de Cal Eril.\nArt, música i vins naturals es troben en aquesta especial proposta que combina les facetes de Konvent i Victòria Vins Gironella, des d’on es difon la passió per la música, la cultura, els bons vins i la bona gent.\nNo sabràs com acabarà la història és un vi natural realitzat per Jordi Llorens amb la col·laboració de la banda d’El Petit de Cal Eril.\nEs tracta d’un vi sense sulfits no afegits i elaborat 100% amb Trepat.\nEl Celler Jordi Llorens, Blancafort està situat a La Conca de Barberà.\nEls seus vins es distribueixen per tot el món i es troben als millors restaurants (Celler de Can Roca, Noma Copenhagen…) però el Jordi defensa un celler on es valora per sobre de tot un producte de màxima qualitat a preus súper-ètics.\nDefensa amb estima la terra, l’ecologia i crea, com diu ell, “naturalment vi”. Un vi sincer, creatiu i autèntic com ell mateix.\nDisseny de l’etiqueta Edu Vila Serra\nInstagram.com/jordllorens // Cuvee3000.com/JordiLlorens\nN.S.C.A.L.H (No sabràs com acabarà la història) és el nou disc que s’escoltarà en exclusiva en vinil al Victòria Vins. Es tracta d’una audició que acompanyarà la descoberta del vi natural.\nEl disc contindrà nou cançons i es posarà a la venda el proper 17 de setembre 2021.\nEl disseny de la portada és un oli sobre tela pintat per l’artista David de las Heras.\nEl nou treball ha estat enregistrat a Casafont, un estudi de muntanya al Solsonès, i ha estat produït pel propi grup, format per Jordi Matas, Artur Tort, Dani Comas, Ildefons Alonso i Joan Pons.\nFins ara s’han avançat tres de les cançons que formaran part del disc: “Cauen les estrelles” (audio, Youtube), “Non tornerai” (audio, Youtube) amb la col·laboració de Valentina Risi, artista de Konvent i “Cap a tu” (audio, Youtube).\nEl Petit de Cal Eril, liderat per Joan Pons, és una formació amb un estil musical entre el folk-rock i la psicodèlia. Va començar la seva carrera l’any 2007 i des de llavors ha publicat set discos de llarga durada.\nEl vi i el disc s’acompanyen de la mostra de de fotografies de 35mm i color, a partir de l’obra poètica d’El Petit de Cal Eril.\nL’exposició fotogràfica “Música Callada” de Marc Cuscó, director, editor i productor d’Escafior Films.\nLa música emmudeix, però no s’esgota. Es manté vibrant en les imatges. Ressona en elles. És capaç de recollir allò no verbalitzable, allò inefable.\nLes lletres de Joan Pons no pretenen explicar el món, sinó que se sorprenen que el món sigui. Contempla meravellat els enigmes de la naturalesa, els misteris d’allò sagrat.\nUna coberta de núvols enmig de l’oceà, una estela de foc escolpida al cel, un banc de boira que t’encega.\nPrev WAVES MOTION II –\nNext Figuras y modelos: Un cine sin actores


M@RC - Casa de la Vila de Vinyols i els Arcs\nCasa de la Vila de Vinyols i els Arcs\nActual casa del comú. Antiga Casa Torrell i posteriorment Folc. És la seu municipal des de 1884.\nTipus monument: Administratiu. Ajuntament\nGran casa amb porta d'arc amb llinda de carreus encoixinats. Pati ample, escala amb petites voltes decorades amb guirnaldes, de començaments del segle XX. Als racons, tosques figures al·legòriques. Baixos amb arcades i voltes, de maons principalment. Pis principal amb grans sales, amb sól de ceràmica, amb dibuix del tipus Poblet. La part inferior ha estat objecte d'importants transformacions. La torre forma cos amb la casa.\nL'antiga casa comunal estava al número 27 del carrer Major. L'edifici de l'actual ajuntament fou construït per la família Torrell probablement a finals del segle XVI. Al marc de l'entrada figura l'escut de la casa. A mitjan segle XVII esdevinguè propietat de la família Folc, que s'establí a la vila. Des d'aleshores fou coneguda com a la casa gran de Folc. A final de segle XVIII passa a ser propietat de la família Nicolau. L'any 1859 era del tinent general D. de los Ríos, i el seus hereus van vendre l'edifici a la corporació municipal en 1884.\nÚs i funció actual: Ajuntament\nTelèfon: 977 85 04 61 (Ajuntament)\nCoordenades Geogràfiques G.G. (x,y): [41.113742],\t[1.039176]


La URV i l'Ajuntament de Falset col·laboraran en l'estudi del Call Jueu de Falset\nEl conveni estableix que caldrà organitzar diverses activitats per donar a conèixer les dades que s’obtinguin\nActualitzada 08/06/2016 a les 13:57\nL’alcalde de Falset, Jaume Domènech ha destacat que amb aquest conveni «s’obre una porta a la recuperació de la memòria històrica del nostre poble. Especialment s’estudiarà el Call Jueu de Falset que va ser molt important i ens falten recursos per documentar bé tota aquesta part de la nostra història. De ben segur que amb el suport de la Universitat Rovira i Virgili podem dur a terme aquest treball».\nJaume Domènech ha afegit: «Sent conscients de la realitat econòmica de totes les administracions esperem que les disponibilitats pressupostaries permetin fer realitat el conjunt de treballs per no perdre la nostra història».\nEl rector de la URV, Josep Anton Ferré, ha manifestat: «La URV ha tingut una relació molt intensa amb Falset en els darrers anys a través de VITEC, el centre tecnològic del vi. Ara, amb aquest conveni, anem molt més enllà ajudant a Falset a recuperar les seves arrels històriques. És una gran oportunitat per nosaltres, tant per als investigadors que hi participen com per al conjunt de la universitat».


VI edició dels Jocs Florals de Roses – Guia de Roses\nTECNOLOGIAYOUTUBERS Home ACTIVITATS ROSES VI edició dels Jocs Florals de Roses ACTIVITATS ROSES\n18 d'abril de 2017 guiaderoses\n0 VI edició dels Jocs Florals de Roses 20\n1. Objecte del concurs L’Ajuntament de Roses i el Rotary Club de Roses-Empuriabrava col·laboren en larealització del concurs amb l’objectiu de fomentar i promoure la creació literària que tingui com a element central Roses.\n2. Procediment de concessió Concurrència competitiva.\n3. Format delstreballs\n– El gènere del concurs és la poesia.\n-La temàtica central del concurs és el municipi de Roses i s’estableixen tres categories temàtiques específiques:\n• Rosa Natural Roja, poema sobre la vila de Roses.\n• Rosa Natural Groga, poema sobre la vida al mar a Roses.\n• Rosa Natural Blanca, poema sobre els monuments de Roses.\n-Les obres han de ser originals, inèdites i no poden haver estat premiades en altres concursos.\n-L’extensió ha de ser entre 14 i 40 versos i l’estructura mètrica és lliure.\n– El poema ha d’estar escrit en lletra Arial decos12, en format de pàgina DIN-A4, ha de tenir títol i ha d’estar signat amb un pseudònim.\n– La llengua utilitzada en les categories Rosa Natural Grogai Rosa Natural Blanca ha de ser la catalana, i en la categoria Rosa Natural Roja potser la catalana o la castellana.\nLes obres es podran presentar fins al dia 26 de maig de 2017, prèvia publicació del corresponent extracte de la convocatòria al Butlletí Oficial de la Província, mitjan-çant la Base de Datos Nacional de Subvenciones (BDNS).\n5. Documentació que cal presentar Per participar al concurs cal presentar, per mitjans electrònics, a través de www.seu-e.cat/web/roses , una instància genèrica amb les dades de la persona participant, acompanyada del poema.\n6. Destinataris Aquest concurs està obert a totes les persones aficionades a la poesia. Cada participant podrà concursar a les categories que desitgi, amb un màxim d’una obra per categoria, però només podrà obtenir un premi. La participació en el concurs comporta l’acceptació d’aquestes bases. Qualsevol aspecte no previst serà resolt pel jurat.\n7. Quantia dels premis • Premi Rosa Natural Blanca, al millor poema que canti “Els monuments de Roses”: placa commemorativa i 375 €.\n• Premi Rosa Natural Groga, al millor poema que canti “Lavida del mar”: placa commemorativa i 375 €.\n• Premi Rosa Natural Roja, al millor poema que canti “Roses”: placa commemorativa i 375 €.\nL’import dels premis ja compta amb l’aplicació de la retenció de l’IRPF.\nEs podran concedir mencions, sense que suposi cap premi en metàl·lic.\n8. Drets Els drets d’explotació, reproducció, comunicació i difusió pública, inclosala difusió a Internet, la transformació i la distribució de les obres premiades quedaran en propietat del’Ajuntament de Roses.\nEls participants eximeixen l’organització de qualsevol responsabilitat derivada del plagi o transgressió de la normativa vigent en matèria de propietat intel·lectual.\n• Adequació a la temàtica: 10 punts\n• Qualitat literària: 20 punts\n• Correcció estilística i ortogràfica: 10punts\n10. Entrega de premis\nEl nom dels guanyadors es farà públic el dia 24 dejuny,ales19 h,a Cal’Anita.\nPer donar compliment a la normativa legal, els perceptors dels premis seran declarats dins del model anual 347 de l’Agència Tributària i també a la Base de Datos Nacional de Subvenciones (BDNS).\n11. Jurat El jurat estarà format per l’assessor cultural de l’Ajuntament, un representant del Rotary Club, la directora de la Biblioteca, dos professors de literatura i una poetessa. Actuarà com a secretari un funcionari de la Corporació del’Àrea de Cultura i Festes.\nEl veredicte del jurat serà inapel·lable i se n’estendrà acta. El concurs podrà quedar desert si així ho estima el jurat.\n00 Comparteix això:TweetCorreu electrònicCOMENTARIS Comentaris\t20\nRelated Posts II Gala Benèfica Tramuntanets\nRoses23°cel nethumidity: 38%wind: 7m/s SH 23 • L 15


La mesura es posarà en marxa dilluns\nContenidors de Felanitx Ajuntament de Felanitx\nPalmaArran de la posada en marxa de la Deixalleria i de la futura licitació de la recollida porta a porta, l'Ajuntament de Felanitx ha decidit suprimir quatre punts de reciclatge i contenidors de rebuig per evitar l'acumulació de fems. Aquesta mesura es posarà en marxa a partir de dilluns, dia 30 de maig, informa el Consistori en una nota.\nEn concret, dins el nucli urbà desapareixeran els iglús i contenidors dels carrers Santanyí i Guillem Timoner, mentre que en rústic es llevaran els de Son Mesquida i Son Negre. "Davant l'escola ja no hi haurà contenidors. En aquests dos llogarets, es reubicaran al camí de la Tortuga i de Son Tauler", explica la regidora Catalina Soler.\nAmb aquesta mesura, el Consistori es marca com a objectiu evitar abocadors descontrolats de rebuig i altres materials que es deixen en aquests punts de reciclatge, quan ja hi ha operativa la Deixalleria de Felanitx i el Punt Verd de Portocolom. Així mateix, recorda que al municipi es fa la recollida de fems domiciliaria i que els veïns han de treure la bossa de rebuig al portal de casa seva.\nL'Ajuntament instal·larà panells indicatius amb la ubicació de la Deixalleria, situada al carrer Son Cerdà, 22, al polígon de Son Colom. A més, durant 15 dies es contractarà un educador ambiental que avisarà els veïns de les zones afectades per aquest canvi.\nAjuntament de Felanitx contenidors rebuig deixalleria


Política Privacitat - Publifa\nLa present Política de Privacitat té per objecte facilitar i posar a l’abast dels usuaris tota la informació relativa al tractament de les seves dades personals fruit de l’ús del portal web (en endavant la “Web”) d’acord amb el que disposa el Reglament general de protecció de Dades 679/2016 (en endavant “RGPD”) i la Llei Orgànica de Protecció de Dades Personals i garantia de Drets Digitals 3/2018 (en endavant “LOPDGDD”).\nEl responsable del tractament és;\nDomicili social; Avda. Sant Esteve, nº 23 Ático A 08402-Granollers (Barcelona).\nCorreu electrònic: info@publifa.com\nL’enviament de dades de caràcter personal és obligatori per sol·licitar informació, contactar, subscriure als nostres butlletins i / o realitzar operacions comercials o mercantils amb PUBLIFA. No facilitar les dades personals sol·licitades o el no acceptar la present política de protecció de dades suposa la impossibilitat de dur a terme les sol·licituds realitzades per l’interessat o subscriure als nostres butlletins.\nLes dades que sol·licitem en tot moment, són les adequades, pertinents i estrictament necessàries per a la finalitat per a la qual es recullen. Com a usuari ens certifica que totes les dades que ens envieu o proporcioni a través d’aquests formularis són certes, veraces i pertinents per a la finalitat que han estat sol·licitats.\nEn funció del formulari o apartat a què accedeixi, la informació que ens proporcioni s’utilitzés per a les finalitats descrites a continuació:\n1. Les que particularment indiquem en cadascuna de les pàgines on aparegui el formulari de electrònic de registre, contacte, consulta o similar.\n5. Per enviar comunicacions comercials pròpies relacionades amb els nostres productes, serveis, novetats o promocions, a través de qualsevol mitjà electrònic, postal o telefònic, així com d’empreses que col·laborin amb PUBLIFA. Aquests tercers mai tindran accés a les seves dades personals, i aquestes comunicacions sempre seran sobre productes i serveis relacionats amb el nostre sector.\n6. Per facilitar el fer-se seguidor dels perfils de PUBLIFA a les xarxes socials que enllacen al nostre web.\nReferent a això volem que l’usuari conegui que el tractament de les seves dades personals dins de l’entorn d’aquestes xarxes socials, es regirà per les polítiques de privacitat d’aquestes xarxes, de manera que l’exercici de drets per part de PUBLIFA quedés limitat a aquelles que permeti la xarxa social de què es tracti, per aquest motiu recomanem que abans de seguir els nostres perfils en xarxes socials revisi les condicions d’ús i polítiques de privacitat d’aquestes.\nCessions i destinataris:\nPUBLIFA és el destinatari principal de les dades personals dels usuaris.\nLes dades personals obtingudes de l’usuari no són cedides o posades a disposició de tercers, excepte a aquells proveïdors de serveis de PUBLIFA que requereixin accés a les dades, en qualsevol cas aquest accés es realitzarà amb les garanties legals pertinents i en cap cas tractaran les dades per finalitats pròpies o diferents.\nPUBLIFA tractarà les dades personals dels usuaris mentre aquestes siguin necessàries per al servei prestat o bé fins que l’usuari sol·liciti l’esborrat de les mateixes.\nEn qualsevol cas, i encara que l’usuari sol·liciti l’esborrat de les seves dades, PUBLIFA podrà conservar-les i mantenir-les, sota el degut bloqueig, durant el termini necessari per complir amb les obligacions legals pertinents i per a la seva posada a disposició de les autoritats amb competència en les diferents matèries que siguin d’aplicació.\nEl tractament de les dades dels usuaris en principi no està subjecte a transferències internacionals de dades. No obstant l’anterior, en el cas que es requerís, PUBLIFA s’assegurarà que aquests tractaments de dades es protegeixin sempre amb les garanties oportunes.\nSense perjudici de l’anterior, PUBLIFA pot tenir proveïdors de serveis ubicats fora de l’Espai Econòmic Europeu i, en conseqüència, l’execució dels serveis pot comportar una transferència internacional de dades. En aquests casos PUBLIFA actuarà amb la diligència deguda i en conseqüència amb el contingut en la present Política de Privadesa i a les disposicions aplicables que afecten a les transferències internacionals de dades en el RGPD i la LOPDGDD.\nEn el cas que ens faciliti dades de caràcter personal de terceres persones, declara que ha estat autoritzat per aquestes persones per facilitar les seves dades, i que els ha informat abans de tot el que recull aquesta política de privacitat, especialment de les dades de la nostra empresa i de com exercir els drets que la llei li confereix sobre el tractament de les seves dades.\nPUBLIFA, no assumeix cap responsabilitat sobre les dades d’aquests tercers que ens proporcioni, sent la seva exclusiva responsabilitat disposar de l’autorizacion dels titulars i proporcionar-los la informació necessària sobre el tractament de les seves dades.\nTractament automatitzat i elaboració de perfils\nEl tractament de dades per part de PUBLIFA no suposa que l’usuari sigui subjecte de decisions automatitzades.\nPUBLIFA pot dur a terme alguns tractaments addicionals que comporten l’elaboració de perfils amb la finalitat de predir el seu comportament a la Web, mostrant-a la pàgina principal productes que puguin ser del seu interès, en base a les preferències que hagi demostrat mitjançant la seva navegació, o informació obtinguda a través de les cookies.\nAixí mateix alguns dels tractaments relacionats amb cookies i les possibles elaboracions de perfils associades poden ser aliens a PUBLIFA, a l’ésser fruit de la navegació de l’usuari a altres llocs web.\nPUBLIFA facilita l’usuari l’informació per a la configuració i control de les cookies a la Política de Cookies\n1. 1. Dret d’accés: l’usuari tindrà dret a conèixer les seves dades personals tractades per PUBLIFA i les finalitats.\n2. 2. Dret de rectificació: l’usuari pot sol·licitar la rectificació de les seves dades en qualsevol moment..\n3. Dret de supressió: l’usuari podrà sol·licitar, en qualsevol moment, que les seves dades personals siguin suprimides dels fitxers de PUBLIFA.\n4. Dret d’oposició: l’usuari podrà oposar-se al tractament de les seves dades en relació amb qualsevol de les finalitats amb què PUBLIFA tracti les seves dades, d’acord amb les polítiques de privacitat aplicables en cada cas.\n– Si considera que les dades no són correctes o exactes;\n– Si considera que no s’estan tractant les seves dades de forma legítima, però prefereix que limitem el tractament dels mateixos la seva eliminació;\n– Si les dades ja no ens són necessàries d’acord amb la finalitat per les quals van ser recollides, però necessita que es conservin per a interposar reclamacions legals;\n– Si, havent exercit el dret d’oposició a algun tractament, aquest està pendent de resposta al respecte per part del Responsable.\n6. Dret a la portabilitat: l’usuari tindrà dret a, sempre que sigui possible tècnicament i sigui raonable, sol·licitar que les dades personals que hagi proporcionat directament siguin comunicades a un altre responsable del tractament.\nMalgrat que les dades s’hagin recollit mitjançant consentiment, l’usuari podrà revocar-les en qualsevol moment, sense que tingui conseqüències per a aquest més enllà de, segons el dret exercit, no poder prestar determinats serveis.\nL’exercici dels drets que l’usuari té podrà fer-lo efectiu dirigint-se a PUBLIFA a través d’algun dels següents mitjans, acompanando còpia del seu DNI o document identificatiu equivalent:\nCorreu electrònic a què haurà de dirigir la seva petició és info@publifa.com, així mateix, podrà presentar una reclamació davant l’autoritat competent si considera que no s’han atès les seves sol·licituds o drets correctament (Agència Espanyola de Protecció de dades) a www.agpd.es\nMarcant les caselles d’acceptació obligatòria de la nostra “Política de Privacitat” i “Avís Legal” i l’entrada de dades en els camps dels nostres formularis, l’usuari accepta expressament i de forma lliure i inequívoca, que les seves dades són necessàries per atendre la seva petició , declarant haver estat informat de les condicions sobre protecció de dades de caràcter personal, acceptant i per tant consentint el tractament de les seves dades per part de PUBLIFA, en la forma i per a les finalitats indicades en la present Política de Privacitat.\nPUBLIFA, ha adoptat totes les mesures tècniques i organitzatives necessàries per garantir la seguretat de les dades personals que ens proporcioni. Evitant així la seva alteració, pèrdua, tractaments o accessos no autoritzats. No obstant l’anterior, l’usuari reconeix i accepta que les mesures de seguretat a Internet no són segures a el cent per cent.\nPUBLIFA, pot alterar la present política de privacitat per adaptar-la a les modificacions que es produeixin o pels canvis legislatius que vagin apareixent i afectin les polítiques recollides en aquest document. Com a conseqüència, recomanem que el revisi periòdicament, així com que es posien contacte amb nosaltres davant qualsevol tipus de dubte o incidència en el correu electrònic: info@publifa.com oa la direcció i telèfons de contacte que trobareu a la nostra web.


Diari d'un mestre d'escola: de gener 2013\nLlista de polítics imputats per corrupció i que segueixen exercint de polítics\n51- Cristina González (PSOE) - Getafe Madrid, IMPUTADO 52- José María Fraile Parla (PSOE) - Madrid PSOE prevaricación\n128 – LA ALCALDESA DE LA MUELA, DEL PAR (Partido Aragonés Regionalista)\nPublicat per Un mestre d'escola a 22:32\nAquest dimarts, abans de deixar enrere el 2012, "Polònia" presenta un programa especial de Cap d'Any titulat "Feliç 2016!"\nViatja fins al futur, per conèixer com serà la Catalunya de després del referèndum. I es descobreix un país independent en ple procés de creació. Des del moment en què Artur Mas (Bruno Oro) va proclamar la independència, res ha tornat a ser igual. A més d'anar creant estructures d'estat, com l'exèrcit dirigit per Felip Puig (David Olivares), el govern català ha de preparar la primera visita oficial del president del govern espanyol.\nEspantada, Alícia Sánchez-Camacho (Agnès Busquets) s'ha refugiat en unes golfes, i escriu un diari personal amb les seves vivències. Els socialistes es veuen posseïts per la nostàlgia dels temps en què governaven el país, i Albert Rivera (David Olivares) i Jordi Cañas (Fermí Fernàndez) organitzen la resistència.\nQuè passarà? Aconseguirà Catalunya ser un país normal? O continuarà com sempre? Tot això ho descobrirem minuts abans d'acabar l'any a "Polònia. Feliç 2016!".\nPublicat per Un mestre d'escola a 22:29\nEn aquesta edició, tota la veritat de com es va gestar el pacte entre Artur Mas (Bruno Oro) i Oriol Junqueras (Cesc Casanovas). Amb el debat d'investidura a mitges, el president Mas aprofita el seu monòleg per explicar els seus desitjos per a la legislatura que tot just acaba de començar. Al PSC, Pere Navarro (David Olivares) ja ho té tot a punt per posar el partit a hivernar durant els pròxims 4 anys.\nMentrestant, a Madrid, Mariano Rajoy (Queco Novell) descobreix que a La Moncloa hi ha una habitació que connecta directament amb el franquisme. Sembla que, a cop de reforma, el govern del PP ha generat una escletxa espaciotemporal cap al passat. I al bar del Parlament de Catalunya, Felip Puig (David Olivares) es troba cara a cara amb el seu antagonista David Fernàndez (Cesc Casanovas).\nPublicat per Un mestre d'escola a 22:24\nIntenció de vot PP/PSOE: la més baixa de la història de la democràcia espanyola\nPublicat per Un mestre d'escola a 22:17\nEtiquetes de comentaris: El govern del PP, Gràfics, La crisi\nEsfereïdor relat sobre el món de les drogues i dels assassinats mafiosos al Mèxic actual. Utilitzant recursos del fals documentals -càmera en mà, diàlegs sense artificis, localitzacions reals- el film aconsegueix colpir l'estat d'ànim de l'espectador. Més que explicar-nos una història com si fóssim turistes accidentals d'aquell país, la pel·lícula ens introdueix a la força en unes situacions angoixants i claustrofòbiques de xantatge, violència i corrupció sense límits. Un veritable viatge molt recomanable a una situació social que cada vegada ens és més propera.\nPublicat per Un mestre d'escola a 19:10\nLe nozze di Figaro (Jean-Pierre Ponnelle, 1975)\nVersió completa (Actes 1 i 2):\nLes noces de Fígaro -òpera de W.A.Mozart amb llibret de Lorenzo da Ponte- en una luxosa versió fílmica interpretada per Dietrich Fischer-Dieskau i Kiri Te Kanawa, amb l'Orquestra Filarmònica de Viena dirigida per Karl Böhm.\nInterpretat de forma extraordinària per George Clooney i Tom Wilkinson, es tracta d'un thriller polític i judicial que ens obre de bat a bat les portes de les clavegueres del món de la corrupción industrial. Sabotatges, coacció, espionatge, no falta cap ingredient en aquesta pel·lícula sense final feliç però de màxima actualitat en aquests temps de crisi que estem patint.\nCheburashka (Roman Kachanov, 1971) [V.O. rus]\nEnllaç a Cine Rusia (descarga directa): CHEBURASHKA (Чебурашка)\nEntranyable pel·lícula soviètica de dibuixos animats realitzada per l'especialista Roman Kachanov amb la tècnica d'stop-motion. Amb una sensibilitat extrema, aquest film d'animació ens presenta a dos personatges solitaris (el cocodril Gena i el seu amic l'osset Cheburiashka) que viuen una sèrie d'aventures còmiques i innocents en un entorn social que els resulta estrany. En concret, en la seva relació amb les autoritats i amb un grup de pioners del Komsomol. Resulta una peça molt interessant tant pels aspectes artístics com pels sociològics: haver de transmetre als infants soviètics -dins la correcció política dictada a l'època- uns valors basats en l'amistat, la fidelitat i la sensibilitat, utilitzant com a contrapunt les institucions representatives del sistema. Deixa en ridícul a les mediocres produccions actuals que només busquen atraure l'atenció dels més petits a base d'impulsos visuals i sonors accelerats a fi i efecte de convertir-los ben aviat en addictes compulsius a l'oci de consum més degradant del món occidental.\nPublicat per Un mestre d'escola a 20:40\nLos Girasoles (Vittorio De Sica, 1970) [V.O. italià]\nObra mestra indiscutible de Vittorio De Sica, I girasoli és una pel·lícula més recordada actualment per la gran banda sonora de Henry Mancini que pels seus mèrits cinematogràfics. Menystinguda probablement per la grandesa del director de Ladri di biciclette, aquesta pel·lícula comença com una comèdia típicament italiana -aprofitant la vis còmica dels dos protagonistes- i esdevé de mica en mica un drama sentimental amb un guió, un ritme i una posada en escena perfectes. Les escenes filmades a la Unió Soviètica foren un privilegi fruit dels contactes del productor Carlo Ponti, marit de Sofia Loren, dins del PCUS. Poques vegades una producció occidental de l'època pogué situar l'acció d'una pel·lícula a la plaça del Cinquanta aniversari, a l'exterior de l'hotel Rossia o a la plaça Roja de Moscou. L'evolució en l'estat d'ànim i el caràcter dels dos personatges -paral·lela al canvi de registre del film- és corprenedora. Metàfora de la divisió d'Europa durant la Guerra Freda, es tracta d'una obra imprescindible sobre les relacions humanes en una societat que, en un esforç alliberador, sovint imposa massa barreres als individus.\nPublicat per Un mestre d'escola a 19:57\nEtiquetes de comentaris: DVD, Pel·lícules per al final d'una època (Filmoteca), URSS, Vídeos\nTV3 presenta un nou capítol de "Polònia", l'espai de sàtira política que dirigeix Toni Soler. En aquesta edició, Felip Puig (David Olivares) renya els Mossos d'Esquadra. El conseller d'Interior no està content amb els antiavalots, que no li van explicar que el 14-N sí que van disparar pilotes de goma.\nA més, Artur Mas (Bruno Oro) i Oriol Junqueras (Cesc Casanovas) intenten posar-se d'acord amb els noms dels consellers del nou govern. Mas té diverses ofertes, però sembla que no n'hi ha cap que faci el pes a en Junqueras. I es descobrirà què li passa a Duran i Lleida (Xavi Serrano) cada vegada que els seus companys de Convergència el deixen sol.\nMentrestant, a Madrid, Mariano Rajoy (Queco Novell) reuneix el seu govern per confessar-los que no té ni idea del que està fent amb l'economia d'Espanya. Amb l'ajuda de Soraya (Agnès Busquets), De Guindos (Fermí Fernàndez) i Wert (David Olivares), intentarà trobar noves propostes per tirar endavant el país.\nAl Vaticà, el papa Benet XVI (Toni Albà) vol aprendre a fer servir el Twitter. Per aconseguir-ho busca un expert en el tema que li doni un cop de mà: Jordi Basté (Pep Plaza). A l'estudi d'"El matí de Catalunya Ràdio", Manel Fuentes (Bruno Oro) posa Joaquín Sabina (Pep Plaza) i Pilar Rahola (Cesc Casanovas) cara a cara.\nI Pere Navarro (David Olivares) es troba amb Ernest Maragall (Queco Novell), que després de marxar del PSC acaba de presentar oficialment el seu nou partit polític.\nCalma total (Phillip Noyce, 1989) [V.O. anglès]\nObra mestra claustrofòbica amb el rerefons d'un oceà infinit i isolat del món civilitzat. Tres actors, dos vaixells i una càmera que converteix als espectadors en protagonistes i víctimes de la bogeria, la persecució i els rigors de la naturalesa. Llàstima que la popularitat posterior de Nicole Kidman hagi fet ombra a aquesta joia de visionat imprescindible.\nPublicat per Un mestre d'escola a 0:30\nExtraordinària recreació de l'obra de Charlotte Brontë. A mig camí entre la pel·lícula de por i la història d'amor, Jane Eyre ens transporta a l'Anglaterra victoriana de la mà d'una posada en escena sublim i d'unes interpretacions excepcionals de Wasikowska i Fassbender.\nPublicat per Un mestre d'escola a 0:08\nPublicat per Un mestre d'escola a 20:33\nOriginal pel·lícula amb un format clàssic de "polis i lladres" però amb un muntatge i una banda sonora que atorguen a aquest film un atractiu especial. L'acció, aparentment caòtica, no assoleix un temps present fins a la darrera part del metratge: el conjunt d'escenes prèvies al desenllaç són un seguit de flashbacks i flashforwards fàcils de seguir, això sí, per part de l'espectador de crispetes. L'argument es veu reforçat per la presència impactant dels dos protagonistes (un poderós Clooney i una Lopez "resultona") i per la seva història d'amor plena de moments còmics que doten al film d'un ritme trepidant.\nPublicat per Un mestre d'escola a 19:51\nEtiquetes de comentaris: Canal Hollywood (CSD), Pel·lícules per al final d'una època (Filmoteca), Vídeos\nNotable producció sobre el racisme als EE.UU. durant la dècada dels anys seixanta. Una dona blanca decideix escriure en secret un llibre que expliqui les experiències laborals de les criades negres en el poble on viu. Després de vèncer les reticències i les pors d'aquestes dones, comença a descobrir el món al qual pertany: una societat marcada pel racisme, els prejudicis, la manca d'escrúpols i el despreci més absolut per la dignitat d'aquells que no pertanyen a la seva classe social. Una obra necessària en els temps actuals tot i que amb un argument una mica massa vist i un final previsible.\nCasino, de Scorsese (Martin Scorsese, 1995)\nBasada en el llibre biogràfic de Nicholas Pileggi, Casino completa la triologia del director Martin Scorsese iniciada amb Mean Streets i continuada amb GoodFellas. Repetint l'esquema argumental d'aquest darrer film i protagonitzada de nou per un immens Robert DeNiro, Casino narra en primera persona l'ascens i caiguda del protagonista, Sam 'Ace' Rothstein. Un personatge que encarna la realitat social, econòmica i política del negoci del joc a Las Vegas. Una obra mestra a l'alçada de la filmografia del director, amb indubtables "marques" de la casa com l'ús de la càmara, la veu en off, la selecció musical i els títols de crèdit de Saul Bass.\nPublicat per Un mestre d'escola a 18:47\n"Damages T5" (2012) [setembre-novembre/2012] [07/11/2012]\nDaños y perjuicios T5 [mini-sèrie 10 capítols] (Glenn Kessler; Todd A. Kessler; Daniel Zelman, 2012)\nCinquena i darrera temporada d'una sèrie original i "addictiva" que ha tingut el flashback i el flashforward com a esquema narratiu "marca de la casa" (els fets sempre succeeixen uns mesos enrere o uns mesos després d'un present inexistent). Aquest recurs permanent ha permès oferir uns girs argumentals inesperats i molt ben aconseguits que han mantingut als espectadors pendents del final de cada temporada. En aquesta ocasió, la trama ha girat al voltant de la corrupció financera, les noves tecnologies i un personatge (interpretat per Ryan Phillipe) pràcticament idèntic al programador, periodista i activista Julian Assange. Amb una brillant Glenn Close i una notable Rose Byrne com a protagonistes de totes les temporades, la sèrie ha anat perdent força atès l'ús constant del recurs narratiu abans esmentat, la qual cosa no li ha restat qualitat ni originalitat.\nPublicat per Un mestre d'escola a 14:09